Diari Oficial de la Generalitat Valenciana


Sumari del DOGV 886, del 18-08-1988 (1988/811861)

ORDRE de 28 de juliol de 1988, de la Conselleria d'Agricultura i Pesca, per la qual es fa pública la convocatòria d'ajudes a l'establiment de la comptabilitat a les explotacions agràries.
-------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/07/28/(2)/dof/vci/html**

### Dades del document

Número de DOGV
:   886

Data del DOGV
:   18-08-1988

Secció del DOGV
:   DISPOSICIONS GENERALS

Número del document
:   1988/811861


Data del document
:   28-07-1988

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 28 de juliol de 1988, de la Conselleria d'Agricultura i Pesca, per la qual es fa pública la convocatòria d'ajudes a l'establiment de la comptabilitat a les explotacions agràries.  
El seguiment comptable de l'activitat productiva de l'empresa agrària és un pas ineludible per a la seua modernització, ja que permet una assistència tecnològica més eficaç i alhora facilita a l'agricultor un coneixement exacte de la seua situació econòmica.  
La Conselleria d'agricultura i Pesca, compta amb fons corresponents a les ajudes i els incentius regulats pel RD 808/1987, de 19 de juny (BOE de 26 de juny), articles 20 a 22 i 27. a 33, respectivament, per la qual cosa considera necessari de regular, en l'àmbit de la seua competència, l'accés dels agricultors a aquestes ajudes.  
En atenció d'aquests motius, i fent ús de les facultats que tinc atribuïdes,  
ORDENE:  
Article primer  
Els titulars d'explotacions agràries, agricultors a títol principal, ja siguen persones físiques o jurídiques, que hagen iniciat des de l'exercici 1987 una comptabilitat general de la seua explotació, o d'una activitat concreta, relativa als programes de gestió tècnico-administrativa que hagen estat aprovats o aprove la Conselleria mitjançant la Direcció General d'Innovació i Tecnologia Agrària i que es comprometen a:  
1. Lliurar la seua compatibilitat o els informes que sobre aquesta se li requeresquen.  
2. Participar en el programa durant un període mínim de quatre anys consecutius.  
Podran ser beneficiaris de les ajudes regulades als articles 20 i 21 del RD 808/87, en la quantia que estableix l'article següent.  
Article segon  
La quantia de les ajudes queda establerta de la manera següent:  
- per a programes preferents i comptabilitat completa de l'explotació pròpia: fins 40.000 PTA per explotació i any.  
- per a control comptable de fases parcials de l'explotació: fins 25.000 PTA per explotació i any.  
Article tercer  
Les agrupacions per a serveis de gestió d'explotacions que complesquen els requisits establerts als articles 27 a 33 del RD 808/87, es podran acollir a les ajudes, la quantia de les quals s'especifica a l'article quart.  
Article quart  
Les quanties de les ajudes per a la posada en marxa de serveis de gestió d'explotacions agràries seran les següents:  
a) fins 360.000 PTA/any, durant 5 anys per cada agrupació amb conseller o tècnic de gestió contractat a temps complet.  
b) fins 240.000 FITA/any, quan el conseller tècnic no estiga contractat a temps complet.  
Article cinqué  
Per a tenir dret a les ajudes assenyalades a l'article quart d'aquesta ordre, les associacions d'agricultors hauran de sol·licitar i obtenir de la Conselleria d'agricultura i Pesca l'autorització per actuar com a Agrupació de Gestió d'Explotacions (AGE).  
Article sisé  
El compliment del compromís de mantenir les activitats o serveis de gestió durant un mínim de 10 anys, s'haurà d'acreditar anualment mitjançant l'enviament d'una fitxa- resum dels resultats de les anàlisis de la gestió de les explotacions que utilitzen el servei esmentat, segons el model que s'habilite amb aquest efecte a la Direcció General d'Innovació i Tecnologia Agrària.  
Article seté  
Les subvencions que es concedesquen en aplicació d'aquesta ordre seran amb càrrec als pressuposts concedits al capítol 4 del programa 524.4.  
Article vuité  
En el supòsit que les peticions superassen els fons disponibles, aquestes es concediran d'acord amb les prioritats següents:  
a) agricultors amb programes de millora d'explotacions aprovats pels serveis de la Conselleria d'agricultura i Pesca.  
b) la resta, per ordre rigorós de presentació.  
Article nové  
Les sol·licituds es dirigiran, segons el model annex, a l'Il·lm. Sr. Director General d'Innovació i Tecnologia Agrària i duran adjunta la documentació següent, acreditativa del compliment dels requisits:  
- DNI  
- certificat de la unitat del SEA, del seu caràcter de programa preferent (agricultor jove, EFA, etc.).  
- resum anual de comptabilitat.  
Quan el peticionari serà una agrupació, s'adjuntarà:  
- fotocòpia del contracte del tècnic responsable, si fos exclusiu per a tal funció.  
- NIF o CIF.  
Article deu  
El termini de presentació de peticions per a aquestes ajudes finalitzarà et 30 de setembre de cada any.  
DISPOSICIO FINAL  
Aquesta ordre entrarà en vigor l'endemà de la publicació al Diari Oficial de la Generalitat Valenciana.  
València, 28 de juliol de 1988.  
El Conseller d'agricultura i Pesca,   
LLUIS FONT DE MORA MONTESINOS  
ANNEX  
MODEL PER A LA SOL·LICITUD D'AJUDES O INCENTIUS  
(Titular de l'explotació)   
   
amb domicili a província   
al carrer o plaça núm   
amb DNI o CIF vol acollir-se (a les ajudes o als incentius) que estableix el  
RD 808/1987 de 19 de juny, per a:  
- foment de la comptabilitat a les explotacions agràries o gestió tècnico-econòmica (GTE) en activitats concretes (articles 20 a 22).  
- posada en marxa d'associacions d'agricultors, l'objecte de les quals siga la creació de serveis de gestió (articles 27 a 33).  
I es compromet a aportar la documentació que se li requeresca i a complir els requisits exigits pel RD esmentat i L'Ordre de 1988, de la Conselleria d?Agricultura i Pesca.  
El compte on s'han d'ingressar les ajudes és:  
Entitat Oficina de   
 ,  
LO o C/C número   
 València de de 1988  
 (signatura)  
IL·LM. SR. DIRECTOR GENERAL D?INNOVACIÓ I TECNOLOGIA AGRÀRIA  
CONSELLERIA D'AGRICULTURA I PESCA


Còpia Permalink ELI